
PARLAMENTUL ROMÂNIEI

CAMERA DEPUTAŢILOR
Comisia pentru tehnologia informaţie şi comunicaţiilor

Domnului deputat Gigel Sorinel Știrbu
Președintele Comisiei pentru cultură, arte, 

mijloace de informare în masă
PLx.405/2014
AVIZ

asupra propunerii legislative privind statutul artistului
În conformitate cu prevederile art.95 din Regulamentul Camerei Deputaţilor, republicat, Biroul permanent a trimis spre dezbatere şi avizare Comisiei pentru tehnologia informaţiei şi comunicaţiilor, propunerea legislativă privind statutul artistului (Plx nr.405/2014).

Propunerea legislativă are ca obiect de reglementare statutul artistului, fiind necesară, potrivit Expunerii de motive, implicarea nemijlocită a statului în sprijinirea morală și materială a celor mai valoroși reprezentanți din domeniile de activitate artistică.

Prin această inițiativă legislativă se propun unele măsuri de reglementarea statutului artiștilor interpreți sau executanți și măsuri privind sistemul de protecție a dreptului de autor și a drepturilor conexe acestuia.

Consiliul Legislativ a avizat negativ propunerea legislativă conform avizului 148/12.02.2014.

Guvernul României prin punctul de vedere transmis, nu susține adoptarea acestei propuneri legislative.
Potrivit prevederilor art.61 din Regulamentul Camerei Deputaţilor, republicat, membrii Comisiei pentru tehnologia informaţiei şi comunicaţiilor au examinat propunerea  legislativă. În urma dezbaterilor, membrii comisiei au hotărât, cu unanimitate de voturi a membrilor prezenţi, avizarea negativă a propunerii legislative, deoarece aceasta nu respectă exigențele normelor de tehnică legislativă, intră în contradicție cu  legislația europeană și  cu tratatele și convențiile internaționale din domeniul dreptului de autor și drepturilor conexe la care România este parte.  
În raport cu obiectul şi conţinutul reglementării, propunerea legislativă face parte din categoria legilor organice.

PREŞEDINTE,
Daniel Vasile Oajdea

